আদিভি শেষ

আদিভি শেষ (জন্ম ১৭ ডিসেম্বর ১৯৮৫) একজন ভারতীয় চলচ্চিত্র অভিনেতা, পরিচালক এবং চিত্রনাট্যকার, যিনি সাধারণত তেলুগু ভাষার চলচ্চিত্রে অভিনয় করে থাকেন। ২০১০ সালে কর্ম: ডু ইউ বিলিভ? চলচ্চিত্র প্রধান চরিত্রে অভিনয় এবং পরিচালনার মাধ্যমে তিনি চলচ্চিত্র জগতে প্রবেশ করেন। এরপর তিনি কিছু সহঅভিনেতা এবং নেতিবাচক চরিত্রে অভিনয় করেন। তার উল্লেখযোগ্য কাজ এবং ব্যবসাসফল চলচ্চিত্রের মধ্যে রয়েছে পাঞ্জা (২০১১), লেডিস এন্ড জেন্টলম্যান (২০১৫), বাহুবলী: দ্য বিগিনিং (২০১৫), ডনগাটা (২০১৫), সানাম (২০১৬), আমি থুমি (২০১৭), গোদাচারি (২০১৮) এবং এভারু (২০১৯)। তার চলচ্চিত্র সানাম ব্যবসাসফল হয় এবং এর জন্য তিনি বিভিন্ন পুরস্কারের জন্য মনোনয়ন পান।সানাম চলচ্চিত্রের সেরা চিত্রনাট্য লেখার জন্য শেষ আইফা উৎসব পুরস্কার এবং নন্দি পুরস্কার জিতে নেন। শেষকে টলিউডের সেরা পরীক্ষামূলক তারকা বলা হয় এবং তিনি নিজেকে সেরা উদীয়মান তারকা হিসেবে প্রমাণ করেছেন।

প্রাথমিক জীবন এবং শিক্ষা 
আদিভি শেষ হায়দ্রাবাদ, ভারতে জন্মগ্রহণ করেন, কিন্তু তিনি মার্কিন যুক্তরাষ্ট্রের বার্কলে, ক্যালিফোর্নিয়ায় বেড়ে উঠেছেন, যেখানে তিনু বার্কলে উচ্চ বিদ্যালয়ে পড়াশোনা করেন। তিনি সান ফ্রান্সিস্কো বিশ্ববিদ্যালয়ে পড়াশোনা করেন।

কর্মজীবন 
শেষ সোনাথাম (২০০২) এ অতিথি চরিত্রে অভিনয়ের মাধ্যমে চলচ্চিত্র জগতে আত্মপ্রকাশ করেন। কর্ম: ডু ইউ বিলিভ চলচ্চিত্রের মাধ্যমে তিনি ২০১০ সালে পরিচালক হিসেবে আত্মপ্রকাশ করেন, যেখানে তার সাথে জ্যাদ টেইলর এবং শের আলিও প্রধান চরিত্রে অভিনয় করেছেন। এই চলচ্চিত্রে শেষ দেবের চরিত্রে অভিনয় করেছেন, যে ভবিষ্যৎ দেখতে পারে। চলচ্চিত্র বিশ্লেষণ ওয়েভ সাইট রেডিফ.কম চলচ্চিত্রটিতে তার কাজের প্রশংসা করে বলেছে "শেষ আদিভি চলচ্চিত্রটিতে তার অভিনয় ফুটিয়ে তুলেছেন। তার চিত্রনাট্য লেখার দক্ষতাও প্রশংসাযোগ্য। তিনি হয়তো কোনো উপন্যাসের মতো বিষয় বাছাই করতে পারতেন, কিন্ত তিনি তেলুগু চলচ্চিত্রে কিছু নতুন করার চেষ্টা করেছেন।

২০১১ সালে শেষ বিষ্ণুবর্ধন পরিচালিত পাঞ্জা চলচ্চিত্রে অভিনয় করেন, যেখানে পবন কল্যাণ, সারাহ জ্যান দিয়াস এবং অঞ্জলি লাবণ্য প্রধান চরিত্রে অভিনয় করেন। এই চলচ্চিত্রের তিনি মুন্নার ভূমিকায় অভিনয় করেন, যে একজন ধনী এনআরআই এবং খুবই ভয়ংকর। এই চলচ্চিত্রের মাধ্যমে তিনি নেতিবাচক চরিত্রে অভিষেক করেন। চলচ্চিত্র সমালোচকদের ধারা চলচ্চিত্রটিতে তার অভিনয় প্রশংসিত হয়। এই চলচ্চিত্রে তার অভিনয়ের উচ্চ প্রশংসা করে রেডিফ বলে, "শেষ আদিভির অভিনয় দেখার মতো ছিল, তার প্রথম চলচ্চিত্র কর্ম এর থেকে এতে তার অভিনয়ের উন্নতি লক্ষনিয় ছিল"। ছিনেগোয়ের.কম তার অভিনয়ের প্রশংসা করে লিখেছে "শেষ এর কর্ম চলচ্চিত্রের থেকেও এই চলচ্চিত্রে তার অভিনয় উপভোগ্য ছিলো"। এই চলচ্চিত্রের পর বালুপু চলচ্চিত্রেও তিনি নেতিবাচক চরিত্রে অভিনয় করেন। এরপর তিনি কিস (২০১৩) চলচ্চিত্র পরিচালনা করেন, যা এখন পর্যন্ত তার একমাত্র চলচ্চিত্র যা ব্যবসায়িকভাবে অসফল হয়েছে। এরপর তিনি সহকারী অভিনেতা হিসবে রান রাজা রান চলচ্চিত্রে অভিনয় করেন, এরপর তিনি লেডিস এন্ড জেন্টলম্যান (২০১৫) এবং ডনগাটা (২০১৫) চলচ্চিত্রে পুনরায় প্রধান চরিত্রে অভিনয় করেন, এরপর তিনি এস এস রাজামৌলির মহাকাব্য চলচ্চিত্র বাহুবলি: দ্যা বিগিনিং এ অভিনয় করেন।

২০১৬ সালে শেষ রবিকান্থ পেরেপু পরিচালিত সানাম চলচ্চিত্রে অভিনয় করেন। এই চলচ্চিত্রের মাধ্যমে শেষ দর্শকদের আকর্ষণ করতে সমর্থ হোন। এই চলচ্চিত্রের পর শেষ ৫০টিরও বেশি চিত্রনাট্য মানা করে দেন, যার প্রত্যেকটিতে তাকে প্রধান চরিত্র ভাবা হয়েছিলো। এরপর তিনি সাইজ জিরো এবং ওওপিরি চলচ্চিত্রে ক্যামিও চরিত্রে অভিনয় করেন। এরপর তিনি মোহনকৃষ্ণ ইন্দ্রগান্তি পরিচালিত কমেডি চলচ্চিত্র আমি থুমি এ অভিনয় করেন। এরপর তিনি একশন থ্রিলার চলচ্চিত্র গোদাচারিতে (২০১৮) অভিনয় করেন যা দারুণ ব্যবসাসফল হয়। এর চিত্রনাট্য তিনি নিজেই লিখেছিলেন এবং শশি কিরণ টিক্কা পরিচালনা করেছিলেন। এরপর তিনি ভেন্কট রামজি পরিচালিত ব্যবসাসফল রহস্য রোমাঞ্চ চলচ্চিত্র এভারু'' এ অভিনয় করেন, চলচ্চিত্রটি ১৫ আগস্ট ২০১৯ এ মুক্তি পায়।

চলচ্চিত্র তালিকা

পুরস্কার এবং মনোনয়ন

তথ্যসূত্র

বহিঃসংযোগ 
 
 

হায়দ্রাবাদ, ভারত এর চলচ্চিত্র অভিনেতা
ভারতীয় চলচ্চিত্র অভিনেতা
জীবিত ব্যক্তি
নন্দি পুরস্কার বিজেতা
ভারতীয় পরিক্ষামূলক চলচ্চিত্র পরিচালক
সান ফ্রান্সিস্কো বিশ্ববিদ্যালয়
অন্ধ্র প্রদেশের চিত্রনাট্যকার
তেলেঙ্গানার চিত্রনাট্যকার
ভারতীয় থিয়েটার অভিনেতা
২১শ শতাব্দীর ভারতীয় অভিনেতা
২১শ শতাব্দীর ভারতীয় চলচ্চিত্র পরিচালক
তেলুগু চলচ্চিত্র অভিনেতা
তামিল চলচ্চিত্র অভিনেতা
১৯৮৫ এ জন্ম
১৯৮৫-এ জন্ম
নন্দী পুরস্কার বিজয়ী
ভারতীয় পুরুষ চিত্রনাট্যকার
ভারতীয় মঞ্চ অভিনেতা
২১শ শতাব্দীর ভারতীয় নাট্যকার